**“Milli-mənəvi dəyərlərin qorunmasında vətəndaş cəmiyyətinin iştirakı” mövzusu İTV-nin “Açıq dərs” verilişində**

**29 aprel 2015-ci il**

Aprelin 29-da “ELS-Müstəqil Araşdırmalar Mərkəzi” İctimai Birliyinin Azərbaycan Respublikası Prezidenti yanında Qeyri-Hökümət Təçkilatlarına Dövlət Dəstəyi Şurasının maliyyə yardımı ilə həyata keçirilən “Milli-mənəvi dəyərlərin qorunmasında informasiya-kommunikasiya texnologiyalarının rolunun gücləndirilməsi” layihəsi çərçivəsində İctimai Televiziyanın “Açıq dərs” verilişində “Milli-mənəvi dəyərlərin qorunmasında vətəndaş cəmiyyətinin iştirakı” mövzusu ətrafında ictimai müzakirələr keçirilmişdir.

“ELS” Müstəqil Araşdırmalar Mərkəzinin rəhbəri İradə Yaqubova, AR Prezidenti yanında Qeyri-Hökümət Təşkilatlarına Dövlət Dəstəyi Şurası Katibliyinin icraçı direktoru Fərasət Qurbanov, Təhsil Nazirliyinin təmsilçısı Elçin Sərdarov və İctimai Televiziyanın Gənclər, Elm və Təhsil Departameinin direktoru Zaur Mahmudovun ekspert kimi qatıldığı verilişdə vətəndaş cəmiyyətinin təmsilçiləri, o cümlədən qeyri-hökümət təşkilatlarının rəhbərləri iştirak edirdi.

İlk əvvəl 2006-cı ildən fəaliyyət göstərən “ELS” Müstəqil Araşdırmalar Mərkəzinin həyata keçirdiyi sosial layihələr, o cümlədən son 5 ildə davamlı olaraq gənc nəslin milli-mədəni dəyərlər baxımından inkişafı və vətəndaş cəmiyyətinin layiqli üzvü kimi formalaşması istiqamətində reallaşdırdığı layihələri əks etdirən videoçarx nümayiş etdirildi.

Sonra **“ELS” Müstəqil Araşdırmalar Mərkəzinin rəhbəri İradə Yaqubova** layihənin mahiyyətinə aydınlıq gətirdi. Bildirdi ki, informasiya-kommunikasiya məkanı, xüsusilə də televiziya və sosial şəbəkələr bu gün gənc nəslin formalaşmasında aparıcı rol oynayır. Məhz bu səbəbdən milli-mənəvi dəyərlərin qorunması və gələcək nəsillərə ötürülməsi ictimai müzakirələrin obyektinə çevrilməli və geniş auditoriyaya malik televiziyada aparılmalıdır. O, layihənin AR Prezidenti yanında Qeyri-Hökümət Təşkilatlarına Dövlət Dəstəyi Şurasının maliyyə, İctimai Televiziya və Təhsil Nazirliyinin isə texniki dəstəyi ilə həyata keçirildiyini və adıçıkilən qurumların rəhbirliyinə təşəkkür etdiyini vurğuladı.

**AR Prezidenti yanında Qeyri-Hökümət Təşkilatlarına Dövlət Dəstəyi Şurası Katibliyinin icraçı direktoru Fərasət Qurbanov** belə həssas mövzuyla bağlı “ELS” Müstəqil Araşdırmalar Mərkəzi ilə əməkdaşlıq etdiyi üçün İctimai Televiziyanın rəhbərliyinə təşəkkür etdi. Bildirdi ki, milli dəyərlərin qorunması daim Şuranın üstünlük verdiyi sahələrdən biridir və hər il onlarla bu cür layihələrə maliyyə yardımı göstərilir. Onun sözlərinə görə, dövlətimiz vətəndaş cəmiyyəti institutları, xüsusilə qeyri-hökümət təşkilatlarının bu sahədə təşəbbüslərinə və və vətəndaş müdaxiləsinə ehtiyacı olan sahələrə diqqət yetirir.

**Təhsil Nazirliyinin təmsilçısı Elçin Sərdarov** Təhsil Nazirliyinin “ELS” Müstəqil Araşdırmalar Mərkəzi ilə davamlı əməkdaşlığından və birgə görülən işlərdən danışdı. Bildirdi ki, babalarımızdan bizə miras qalan milli dəyərlər və milli ideologiya daim gənclər arasında təbliğ olunmalıdır. Onun sözlərinə görə, ELS Müstəqil Araşdırmalar Mərkəzinin 4 il əvvəl yaratdığı meneviservetimiz.az portalı özündə informasiya, maarifləndirmə, təbliğat funksiyaları həyata keçirməklə Təhsil Nazirliyinin nəzdindəki Mərkəzlərin fəaliyyətinə xüsusi diqqət yetirir. Belə ki, bir sıra yaradıcılıq 5ərkəzləri Gürcüstan, Belorus, Kanada və digər ölkələrdə keçirilmiş müxtəlif beynəlxalq müsabiqələrinin qalibləri olmuş və sözügedən saytda onların uğurları ictimailəşdirilib.

**İctimai Televiziyanın Gənclər, Elm və Təhsil Departameinin direktoru Zaur Mahmudov** dedi ki, İctimai Televiziya cəmiyyətin müxtəlif təbəqələrinin maraqlarını təmin edir və yayım siyasətini əsasını milli dəyərlərin təbliği tutur. Onun fikrincə, ELS MAM-ə bu tip layihələrlə cəmiyyətdə olan nöqsan və problemlərin aradan qaldırılması, bü gün daha çox ehtiyacımız olduğu milli-mənəvi dəyərlərin təbliğinə öz tövhəsini vermiş olacaq. Onun sözlərinə görə, İctimai Televiziyanın gələcəkdə də ELS ilə əməkdaşlığı davam edəcək və İTV bu cür layələrə daim açıqdır.

Sonra studiyanın qonaqları ilə mövzu ətrafında müzakirələr aparıldı